\chapter{Záver}

V prvej časti práce sú uvedné základné spôsoby spracovania signálov pomocou DSP techník. Jedná sa o priblíženie funkcie AD prevodníkov. Tie sú z veľkej väčšiny založené na použití delta-sigma modulácie, a preto je v práci vysvetlený práve tento druh prevodníkov. Základným prvkom DSP spracovania signálu sú digitálne filtre. Venovali sme sa bežne používaným typom filtrov, ako napr. filtre realizujúce kĺzavý priemer, windowed-sync filtre, Chebyshevove filtre a špeciálnym typom filtrov vhodných pre realizáciu digitálneho ekvalizéru. Medzi základné techniky číslicového spracovania signálov patrí tiež rýchla Fourierova transformácia. V kapitole \ref{FFT} je preto popísaný spôsob jej fungovania. 

V ďalšej časti práce je navrhnutá topológia riadiacej jednotky pre spracovanie zvukového signálu. Centrálnou časťou jednotky je mikrokontrolér SMT32F407, o prevod audio signálu do štandardu I$^2$S sa stará AD prevodník CS5361 a prevodník CS8416 a spracovaný signál sa posiela do externých reproduktorov pomocou protokolu rýchleho Ethernetu. Jednotku je možné riadiť a nastavovať pomocou infračerveného ovládania alebo softwaru v PC. Pomocou IrDA ovládača je možné meniť hlasitosť alebo prehrávaný vstup (či sa v aktívnej slave jednotke prehráva analógový alebo digitálny vstup).

V tretej časti práce je popísaná funkcia firmwaru zariadenia. V mikrokontroléru sa využíva systém reálneho času, konkrétne sa jedná o ChibiOS/RT. Firmware bol vyvíjaný v prostredí zloženého z Eclipse, kompilátoru GCC pre ARM-y a OpenOCD, určeného pre ladenie aplikácie priamo v mikrokontroléru.

V poslednej časti práce je stručne popísaný komunikačný protokol medzi SPU jednotkou a PC softwarom. Pomocou softwaru v PC je možné meniť:
\begin{enumerate}
	\item[-] zisk jednotlivých kanálov (pre vyrovnanie úrovne hlasitosti z rôznych vstup\-ných zariadení),
	\item[-] smerovanie kanálu do ľubovoľného reproduktoru,
	\item[-] hlasitosť pre jednotlivé kanály vrátane možnosti stíšiť kanál (\emph{mute}), 
	\item[-] nastavenie ekvalizéra, prípadne jeho povolenie, resp. zakázanie,
	\item[-] posielanie skupín output streamov (\emph{device}) do konkrétnych slave jednotiek (napr. vstup z CD prehrávača sa prehráva v slave jednotke v kuchyni a vstup z televízie sa prehráva v obývacej izbe).
\end{enumerate}

Pri zmene nastavení pomocou IrDA ovládania je táto informácia v PC softwaru automaticky aktualizovaná. Príkazy z ovládača sa v PC zaznamenávajú a je možné ich dohľadať v histórii príkazov. Z časových dôvodov sa nestihlo zrealizovať zaznamenávanie informácii zo slave jednotiek (napríklad teploty alebo príkazy z infračerveného o\-vlá\-da\-nia slave jednotky). V PC je ďalej možné zobraziť časový priebeh audio signálu pred a po spracovaní (napríklad po aplikácii ekvalizéru).

V prílohe \ref{app:protokol_o_merani} na strane \pageref{app:protokol_o_merani} je uvedené meranie parametrov SPU jednotky spolu s externými reproduktormi, realizovanými v rámci diplomovej práce Jakuba Nedomy, viď \cite{diplomka_nedoma}. V protokole je zmeraná latencia zvukového signálu, zaťaženie siete pri rôznom počte posielaných kanálov a porovnanie spektier vstupného a výstupného harmonického signálu.

Čelný a zadný panel zrealizovaného zariadenia je ukázaný v prílohe \ref{app:fotodokumentacia} na obr. \ref{pic:front_back}. Zapojenie elektroniky je patrné z obr. \ref{pic:top}.
