\chapter*{Úvod}
\phantomsection
\addcontentsline{toc}{chapter}{Úvod}

Zadanie diplomovej práce je od firmy Bang \& Olufsen s.r.o. Cieľom práce je preskúmať možnosti digitálneho spracovania, riadenia a distribúcie zvukového sig\-ná\-lu pre ozvučenie obytnej jednotky. Následne je realizované zariadenie, na ktorom je implementovaná a prakticky odskúšaná funkcia systému v menšom me\-rít\-ku. Projekt je rozdelený na tri časti (viď obr. \ref{pic:SSU}). Jedna časť sa zaoberá návrhom a realizáciou riadiaceho softwaru a komunikačného protokolu (blok PC) \cite{diplomka_lanik}, druhá časť realizáciou jednotky pre príjem, spracovanie a distribúciu zvukového signálu v digitálnej podobe, spolu s implementáciou komunikačného protokolu (blok SPU) a tretia časť je venovaná externým reproduktorom, ktoré prijímajú digitálny zvukový signál a prehrávajú ho (bloky DAS) \cite{diplomka_nedoma}. Systém má byť plne digitálny, takže konverzia audio signálu do analógovej podoby sa deje až v externých reproduktoroch vo výstupnom filtre digitálneho zosilňovača.

\begin{figure}[hbtp]
	\centering
		\includegraphics[width=\columnwidth]{../obrazky/SSU}
	\caption{Bloková schéma systému ozvučenia obytnej jednotky}
	\label{pic:SSU}
\end{figure}

Cieľom diplomovej práce je navrhnúť a zrealizovať blok SPU. SPU má obsahovať nasledujúce časti:
\begin{enumerate}
  \item[-] DSP jednotku pre multikanálové spracovanie zvukového signálu, 
  \item[-] (semi-)symetrický analógový vstup zvukového signálu,
  \item[-] digitálny S/PDIF vstup zvukového signálu,
  \item[-] dátový výstup zvukového signálu pre externé aktívne reproduktory,
  \item[-] obojsmernú dátovú komunikáciu umožňujúcu príjem dát z externých ak\-tív\-nych reproduktorov,
  \item[-] komunikačné rozhranie pre nastavenie, riadenie a monitoring systému,
  \item[-] prijímač infračerveného diaľkového ovládania (poskytne B\&O).
\end{enumerate}

Diplomová práca je rozdelená na štyri logické celky. Prvý celok (kapitola \ref{cha:teoreticky_rozbor}~\emph{Teoretický rozbor}) sa zaoberá rozborom základných techník číslicového spracovania signálov. Stručne je tu rozobraný princíp fungovania AD prevodníkov, spôsoby filtrovania signálu, fungovania rýchlej Fourierovej transformácie a výber vhodného typu dátovej komunikácie.

V druhej kapitole (\ref{cha:hardware} \emph{Hardware SPU}) sa pristupuje k vlastnému návrhu hardwaru SPU. Postupne sú tu popísané jednotlivé bloky zariadenia.

V tretej časti je popísaný firmware zariadenia spolu s výberom vývojového prostredia a systému reálneho času.

V kapitole \ref{cha:komunikacny_protokol} \emph{Komunikačný protokol} je uvedený komunikačný protokol medzi SPU jednotkou a PC. Keďže cieľom diplomovej práce nebolo vymyslieť tento protokol, je popis značne zostručnený. Podrobnosti je možné nájsť v \cite{diplomka_lanik}. Ďalej sa v tejto kapitole nachádza štruktúra UDP paketu používaného pre prenos audio signálu.